Diari Oficial de la Generalitat Valenciana


Sumari del DOGV 8104, del 11-08-2017 (2017/7303)

RESOLUCIÓ d'1 d'agost de 2017, de la Direcció General de Centres i Personal Docent, per la qual es relaciona el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/7303


Data del document
:   01-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'1 d'agost de 2017, de la Direcció General de Centres i Personal Docent, per la qual es relaciona el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat. [2017/7303]  
  
Mitjançant Resolució de 18 de maig (DOGV 20.05.17) i modificada per correcció d'errades amb data de 19 de juliol de 2017, de la Conselleria d'Educació, Investigació, Cultura i Esport, es va publicar el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.  
  
Per mitjà de l'Orde 12/2013, de 14 de març (DOGV 21.03.2013), de la Conselleria d'Educació, Cultura i Esport, es van establir els criteris per a la determinació de les relacions de llocs de treball i es van publicar les plantilles-tipus de les escoles infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat.  
  
Mitjançant Resolució de 16 de juny de 2016, de la Direcció General de Centres i Personal Docent (DOGV 21.06.2016), es va publicar el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.  
La Llei 7/2014, de 22 de desembre (DOGV 29.12.2014), de mesures fiscals, de gestió administrativa i financera, i d'organització de la Generalitat, estableix en la disposició addicional dotze que per a cada curs escolar, la plantilla orgànica, així com les seues modificacions i actualitzacions, serà publicada en el Diari Oficial de la Generalitat Valenciana.  
  
Per aquesta raó, per al curs 2017-2018, ha de publicar-se la plantilla orgànica dels centres docents públics d'Educació Infantil, Educació Primària, Educació Infantil i Primària i Educació Especial d'acord amb les unitats referides en la Resolució de 18 de maig de 2017 i modificada per correcció d'errades amb data de 19 de juliol de 2017.  
D'acord amb la normativa esmentada anteriorment, i en virtut de les atribucions reconegudes en l'article 10 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Publicar la relació dels llocs de treball de la plantilla orgànica de personal docent del cos de mestres, dels centres docents públics d'Educació Infantil, Educació Primària, Educació Infantil i Primària i centres d'Educació Especial, de titularitat de la Generalitat, d'acord amb les unitats publicades en la Resolució de 18 de maig de 2017 i modificada per correcció d'errades amb data de 19 de juliol de 2017, amb indicació de les creacions, supressions i modificacions de llocs de treball docents amb relació a la situació del curs escolar anterior. Tot això, segons es determina en l'annex de la present resolució.  
  
Segon  
Aquesta resolució produirà efectes a partir de l'inici del curs escolar 2017/18.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del director general de Centres i Personal Docent, en el termini d'un mes comptat de l'endemà de la seua publicació, de conformitat amb el que preveu la Llei 30/199, de 26 de novembre, de règim jurídic de les administracions públiques i del procediment administratiu comú, o bé interposar directament un recurs contenciós-administratiu Davant del jutjat contenciós administratiu, en el termini de dos mesos comptats a partir de l??endemà de la seua publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 1 d'agost de 2017.- El director general de Centres i Personal Docent: José Joaquín Carrión Candel.